P6_TA(2005)0231

Budgetstillinger og økonomiske politikker **I

Europa-Parlamentets lovgivningsmæssige beslutning om forslag til Rådets forordning om ændring af Rådets forordning (EF) nr. 1466/97 om styrkelse af overvågningen af budgetstillinger samt overvågning og samordning af økonomiske politikker (KOM(2005)0154 - C6-0119/2005 - 2005/0064(SYN))

(Samarbejdsprocedure: førstebehandling)

Europa-Parlamentet,

- der henviser til Kommissionens forslag til Rådet (KOM(2005)0154) [1],

- hørt af Rådet, jf. EF-traktatens artikel 252 og artikel 99, stk. 5 (C6-0119/2005),

- der henviser til forretningsordenens artikel 51,

- der henviser til betænkning fra Økonomi- og Valutaudvalget (A6-0168/2005),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at optage Parlamentets ændringer i den fælles holdning, som det fastlægger i henhold til EF-traktatens artikel 252, litra a);

4. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

5. kræver, at der indledes samrådsprocedure, hvis Rådet ikke agter at følge den tekst, Parlamentet har godkendt;

6. anmoder Rådet om fornyet høring, hvis det agter at ændre Kommissionens forslag i væsentlig grad;

7. pålægger sin formand at sende Parlamentets holdning til Rådet og Kommissionen.

Ændring 1

Betragtning 2 a (ny)

(2a) Gennemførelsen af den finanspolitiske ramme og overvågningen og samordningen af de økonomiske politikker og disses troværdighed er betinget af kvaliteten, rigtigheden og aktualiteten af skatte- og afgiftsstatistikkerne. Kvaliteten af statistikkerne på nationalt plan og fællesskabsplan bør sikres for at kunne garantere både de nationale statistiske tjenesters og Eurostats uafhængighed, integritet og ansvarlighed.

Ændring 2

Betragtning 2 b (ny)

(2b) Kommissionen bør sammenholde de tal, den modtager fra medlemsstaterne, med indberetningerne fra de nationale centralbanker til ECB.

Ændring 3

Artikel 1, nr. 1

Artikel 2 a (forordning (EF) nr. 1466/97)

Ændring 4

Artikel 1, nr. 2 a (nyt)

Artikel 4, stk. 1 (forordning (EF) nr. 1466/97)

2a) Artikel 4, stk. 1, affattes således:

"1. Stabilitetsprogrammerne forelægges inden den 1. marts 1999. Derefter forelægges der hvert år opdaterede programmer for en periode på to år. En medlemsstat, der indfører den fælles valuta på et senere tidspunkt, forelægger et stabilitetsprogram inden for seks måneder efter Rådets afgørelse om dens deltagelse i den fælles valuta."

Ændring 5

Artikel 1, nr. 3, litra a

Artikel 5, stk. 1, afsnit 1 (forordning (EF) nr. 1466/97)

1. På grundlag af den vurdering, der foretages af Kommissionen og af det ved artikel 114 nedsatte udvalg, undersøger Rådet inden for rammerne af den multilaterale overvågning efter artikel 99, om den tilsigtede tilpasning i programmet er tilstrækkelig ambitiøs, om de økonomiske antagelser, som programmet er baseret på, er realistiske, og om de foranstaltninger, der træffes og/eller foreslås, er tilstrækkelige til at nå den tilsigtede tilpasning i retning af den mellemfristede budgetmålsætning. Rådet tager ved vurderingen af den tilsigtede tilpasning i retning af den mellemfristede budgetmålsætning i betragtning, om den pågældende medlemsstat sikrer en årlig minimumsforbedring i sin konjunkturkorrigerede saldo, eksklusive engangsforanstaltninger og andre midlertidige foranstaltninger, og om en større forbedring sikres i økonomiske opgangstider. Rådet tager også hensyn til gennemførelsen af større strukturreformer, som har direkte langsigtede omkostningsbesparende virkninger, bl.a. ved at øge den potentielle vækst, og derfor en konstaterbar indvirkning på de offentlige finansers holdbarhed på lang sigt.

1. På grundlag af den vurdering, der foretages af Kommissionen og af det ved artikel 114 nedsatte udvalg, undersøger Rådet inden for rammerne af den multilaterale overvågning efter artikel 99, om den tilsigtede tilpasning i programmet er tilstrækkelig ambitiøs, om de økonomiske antagelser, som programmet er baseret på, er realistiske, og om de foranstaltninger, der træffes og/eller foreslås, er tilstrækkelige til at nå den tilsigtede tilpasning i retning af den mellemfristede budgetmålsætning. Med dette for øje gennemfører Kommissionen finanskontrolbesøg i medlemsstaterne. Rådet tager ved vurderingen af den tilsigtede tilpasning i retning af den mellemfristede budgetmålsætning i betragtning, om den pågældende medlemsstat sikrer en årlig minimumsforbedring i sin konjunkturkorrigerede saldo, eksklusive engangsforanstaltninger og andre midlertidige foranstaltninger, og om en større forbedring sikres i økonomiske opgangstider. Rådet tager også hensyn til gennemførelsen af større strukturreformer, som har direkte langsigtede omkostningsbesparende virkninger, bl.a. ved at øge den potentielle vækst, og derfor en konstaterbar indvirkning på de offentlige finansers holdbarhed på lang sigt.

Ændring 6

Artikel 1, nr. 3, litra b

Artikel 5, stk. 2 (forordning (EF) nr. 1466/97)

b) i stk. 2 erstattes ordene "to måneder" med ordene "tre måneder".

b) stk. 2 affattes således:

"2. Rådet foretager den i stk. 1 omhandlede undersøgelse af stabilitetsprogrammet inden for højst tre måneder efter programmets forelæggelse. På grundlag af en henstilling fra Kommissionen og efter høring af det ved artikel 114 nedsatte udvalg afgiver Rådet en udtalelse om programmet. Finder Rådet i overensstemmelse med artikel 99, at målene og indholdet i et program bør strammes op, navnlig vedrørende tilpasninger i retning af den mellemfristede budgetmålsætning, som søges opnået i perioder med økonomisk velstand, opfordrer det i sin udtalelse den pågældende medlemsstat til at tilpasse sit program."

Ændring 7

Artikel 1, nr. 3 a (nyt)

Artikel 6, stk. 1 (forordning (EF) nr. 1466/97)

3a) Artikel 6, stk. 1, affattes således:

"1. Som led i den multilaterale overvågning efter artikel 99, stk. 3, overvåger Rådet gennemførelsen af stabilitetsprogrammerne på grundlag af oplysninger fra de deltagende medlemsstater og på grundlag af de vurderinger, der foretages af Kommissionen og af det ved artikel 114 nedsatte udvalg, navnlig med henblik på at identificere væsentlige faktiske eller forventede afvigelser i budgetstillingen fra den mellemfristede budgetmålsætning eller den tilsigtede tilpasning i retning af denne målsætning, som fastsat i programmet vedrørende det offentlige overskud/underskud, eller den forventede udvikling for den offentlige gældskvote."

Ændring 8

Artikel 1, nr. 3 b (nyt)

Artikel 6, stk. 2 (forordning (EF) nr. 1466/97)

3b) Artikel 6, stk. 2, affattes således:

"2. Hvis Rådet konstaterer en væsentlig afvigelse fra den mellemfristede budgetmålsætning, den tilsigtede tilpasning i retning af denne målsætning eller fra den forventede udvikling for den offentlige gældskvote retter det i henhold til artikel 99, stk. 4, og med henblik på at udsende en tidlig advarsel en henstilling til den pågældende medlemsstat om at træffe de nødvendige tilpasningsforanstaltninger for at undgå forekomsten af et uforholdsmæssigt stort underskud eller for stor gældskvote."

Ændring 9

Artikel 1, nr. 3 c (nyt)

Artikel 6, stk. 3 (forordning (EF) nr. 1466/97)

3c) Artikel 6, stk. 3, affattes således:

"3. Finder Rådet i forbindelse med sin overvågning, at budgetstillingens afvigelser fra den mellemfristede budgetmålsætning, den tilsigtede tilpasning i retning af denne målsætning eller den forventede udvikling i den offentlige gældskvote er konstante eller forværrede, retter det i henhold til artikel 99, stk. 4, en henstilling til den pågældende medlemsstat om straks at træffe korrigerende foranstaltninger, og det kan, som fastsat i samme artikel, offentliggøre henstillingen."

[1] Endnu ikke offentliggjort i EUT.

--------------------------------------------------